# **ΑΝΑΚΟΙΝΩΣΗ**

Η τελετή ορκωμοσίας των αποφοίτων του Τμήματος Κοινωνικής Πολιτικής, οι οποίοι/ες έχουν περατώσει κατά την εξεταστική περίοδο Ιανουαρίου - Φεβρουαρίου 2025 ή και σε προηγούμενη εξεταστική περίοδο**,** θα πραγματοποιηθεί διά ζώσης την **Πέμπτη 3 Απριλίου 2025 και ώρα 10.30΄ στο Αμφιθέατρο του Τμήματος Κοινωνικής Πολιτικής.**

Όσοι/ες από τους/τις παραπάνω φοιτητές/τριες επιθυμούν να λάβουν μέρος στη τελετή θα πρέπει κατά το χρονικό διάστημα **από 06/03/2025 14/03/2025** να εισέλθουν στην ιστοσελίδα <https://students.duth.gr> με τον ιδρυματικό τους λογαριασμό και να αιτηθούν τη συμμετοχή τους στην ορκωμοσία, επιλέγοντας από το μενού Βαθμολογία-> Προϋποθέσεις Πτυχίου-> Αίτηση Ορκωμοσίας.

Θα χρειαστεί να αναρτήσουν:

- Αίτηση συμμετοχής στην ορκωμοσία (*συνημμένη στην ανακοίνωση*).

- Υπεύθυνη δήλωση: 1) για τη λήψη Πιστοποιητικού Παιδαγωγικής και Διδακτικής Επάρκειας, 2) για τη συμμετοχή ή μη σε Πρόγραμμα Erasmus και 3) για τη λήψη βεβαίωσης γνώσης χειρισμού Η/Υ (*συνημμένη στην ανακοίνωση).*

*-*  Φωτογραφία «κομμένης» της ακαδημαϊκής τους ταυτότητας-πάσο (*σε περίπτωση απώλειάς της θα πρέπει να αναρτήσουν σχετική δήλωση απώλειας από την Αστυνομία*).

**Απαραίτητη προϋπόθεση** για την ορκωμοσία είναι **να έχουν τακτοποιηθεί** **μέχρι 14/03/2025** εκκρεμότητες (εφόσον υπάρχουν) με τις Υπηρεσίες του Πανεπιστημίου:

* Βιβλιοθήκη (εάν οφείλονται βιβλία ή διπλωματική εργασία στη Βιβλιοθήκη ή εάν οφείλονται προς επιστροφή βιβλία στον Εύδοξο) και
* Εστία (να μην υπάρχουν εκκρεμείς υποχρεώσεις στέγασης, εφόσον έγινε χρήση).

Η Γραμματεία θα ενημερωθεί από τη Βιβλιοθήκη και το Γραφείο Φοιτητικών Εστιών ή Φοιτητικής Μέριμνας, χωρίς να απαιτείται από τους/τις φοιτητές/τριες να προσκομίσουν σχετική βεβαίωση.

Απαγορεύεται η καταγραφή, από οποιονδήποτε συμμετέχοντα και με οποιονδήποτε τρόπο, της τελετής καθομολόγησης, καθώς και η δημοσίευση ή ανάρτηση σε ιστοσελίδες ή κοινοποίηση σε τρίτους ή η μετάδοση ή η διανομή με οποιονδήποτε τρόπο του συνόλου ή μέρους της διαδικασίας καθομολόγησης. Μια τέτοια περαιτέρω επεξεργασία συνιστά υπέρβαση του πλαισίου προστασίας προσωπικών δεδομένων του ΔΠΘ, καθόσον παραβιάζει τον Γενικό Κανονισμό Προστασίας Δεδομένων ΕΕ 679/2019 και τον Ν. 4624/2019 και συνεπάγεται την ευθύνη αυτής/αυτού που τη διενεργεί.

Επισημαίνεται ότι κάθε απόφοιτος/η μπορεί να συνοδεύεται κατ’ ανώτατο όριο από τέσσερα άτομα, τα ονόματα των οποίων θα αναφέρονται στην αίτηση συμμετοχής στην ορκωμοσία. Η είσοδος θα επιτραπεί μόνο στους αποφοίτους και στα άτομα που θα έχουν δηλωθεί ως προσκεκλημένοι.

**Απαγορεύεται αυστηρά εντός του χώρου της ορκωμοσίας η χρήση οποιωνδήποτε αντικειμένων που προκαλούν υλική ή ηχητική ρύπανση.**

**Κατά την ημέρα της ορκωμοσίας (03.04.2025) και κατά τις ώρες 09.00΄- 10.00΄αυστηρά,** καλούνται οι φοιτητές/τριες να προσέλθουν στη Γραμματεία του Τμήματος για την υπογραφή του πρωτοκόλλου ορκωμοσίας.

Κατά την ορκωμοσία θα παραλάβετε:

 Αντίγραφο του πτυχίου σας

**Μετά το πέρας της ορκωμοσίας** θα μπορείτε να παραλάβετε (για περιορισμένο χρονικό διάστημα) από την ιστοσελίδα<https://students.duth.gr> και τα παρακάτω ψηφιακά υπογεγραμμένα πιστοποιητικά**:**

1. Αναλυτική βαθμολογία
2. Παράρτημα Διπλώματος στην ελληνική και αγγλική γλώσσα (για τους εισαχθέντες από ακαδημαϊκό έτος 2015-2016 και μετά).
3. Πιστοποιητικό Παιδαγωγικής και Διδακτικής Επάρκειας (για όσους/όσες το δικαιούνται).
4. Βεβαίωση γνώσης χειρισμού Η/Υ (για όσους/όσες τη δικαιούνται και δεν την έχουν λάβει).

**Οι απόφοιτοι/ες που επιθυμούν την έκδοση του πτυχίου τους σε περγαμηνή θα πρέπει να ακολουθήσουν την εξής διαδικασία:**

* Κατάθεση του ποσού των 30 ευρώ στον τραπεζικό λογαριασμό της Εταιρείας Αξιοποίησης και Διαχείρισης Περιουσίας του Δ.Π.Θ.

GR88 0172 3530 0053 5304 5938 717 (Τράπεζα Πειραιώς)

ΠΡΟΣΟΧΗ: στην απόδειξη κατάθεσης θα πρέπει υποχρεωτικά να αναγράφεται η αιτιολογία «Έκδοση μεμβράνης πτυχίου – Ορκωμοσία 03/04/2025» και το ονοματεπώνυμο του/της φοιτητή/τριας.

* Αποστολή του καταθετηρίου πληρωμής στη Γραμματεία του Τμήματος (secr@sp.duth.gr) μέσω του ιδρυματικού τους e-mail.

Εκ της Γραμματείας του Τμήματος